Langvedoko-Rusiljono

Langvedoko-Rusiljono (france Languedoc-Roussillon [langdok' rusijõ']; okcitane: Lengadòc-Rosselhon [lengodo-ruselju]) estis administra regiono en suda Francio ĉe la Mediteraneo kaj Pireneoj, natura landlimo kun Hispanio. Ĝia nomo estas kunigo de du malnovaj regionoj la okcitanlingva Langvedoko, kaj la katalunlingva Rusiljono. Ĝi konsistas el la kvin departementoj Aude, Gard, Hérault, Lozère, Pyrénées-Orientales. Ĉefurbo de la regiono estis Montpellier. Inter pliaj aparte gravaj urboj menciindas Alès, Béziers, Perpignan, Narbonne, Carcassonne, Nîmes, Laurac kaj Seto. ISO-kodo de la regiono estis FR-K. La 1-an de januaro 2016, la regiono ĉesis ekzisti per kunigo kun apuda regiono Sudo-Pireneoj: nova regiono Okcitanio estis kreita. Vidu ankaŭ Langvedoko-Rusiljona Esperanto-Federacio Eksteraj ligiloj http://www.cr-languedocroussillon.fr Arkivigite je 2008-09-15 per la retarkivo Wayback Machine http://www.septimano.net Arkivigite je 2005-12-12 per la retarkivo Wayback Machine http://images.de.lozere.org Arkivigite je 2005-12-26 per la retarkivo Wayback Machine http://www.visitsouthfrance.com